ועדת הפנים והגנת הסביבה, כנסת 19, פרוטוקול מספר 361, 2014-07-23 16:45

מירי רגב: שלום לכולם, אני פותחת את ישיבת ועדת הפנים והגנת הסביבה בדיון המשך לדיון שקיימנו הבוקר בסוגיית הצעת חוק לקידום הבנייה במתחמים מועדפים לדיור (הוראת שעה), התשע"ד-2014.

מירי רגב: אני רוצה להקריא מי מצביע ולא מצביע.

מירי רגב: התחלנו את ההצבעות בהסתייגויות.

מירי רגב: התקבלו מספר הסתייגויות ועליהן ביקשו רביזיה.

יעקב אשר: תתחילי קודם עם ההסתייגות שלך.

מירי רגב: בדרך כלל אני מקבלת את עמדותיך כמו שאתה יודע.

מירי רגב: באופן עקרוני צריכים להיות כאן רק חברי הכנסת ונציגי הממשלה.

מירי רגב: כל שאר הנוכחים, שלא יפריעו לנו.

מירי רגב: כל מי שמפריע – יצא.

מירי רגב: אני מקריאה את שמות חברי הכנסת שיכולים להצביע.

מירי רגב: אני ממשיכה לקבל את הצעתה של חברת הכנסת תמר זנדברג שעדיין תהיה הצבעה בהרמת יד, למרות שלנחמן כאבה היד.

זבולון כלפה: לפני כן, אני רוצה להודיע הודעה.

זבולון כלפה: אני מסיר את שתי ההסתייגויות שלי.

מירי רגב: תודה רבה.

מירי רגב: קיבלתי ואני מודה לך מאוד.

יעקב אשר: מה הייתה התמורה?

מירי רגב: אתה לא רוצה שאני אשאל מה גפני קיבל בתמורה.

מירי רגב: חברי הכנסת המצביעים הם: מירי רגב, משה זלמן פייגלין חמד עמאר, פנינה תמנו-שטה , בועז מצביע במקום יפעת קריב, נחמן שי, זבולון כלפה, דוד אזולאי, ישראל אייכלר, דוד צור, תמר זנדברג, טלב איננו, אחמד טיבי ודב חנין.

מירי רגב: אלה האנשים שיכולים להצביע.

מירי רגב: אנחנו מצביעים.

דב חנין: לא.

דב חנין: אנחנו עוד לא מצביעים.

מירי רגב: אתה רוצה קודם לדבר על הנוסח שלי?

דב חנין: בהחלט.

מירי רגב: אני מקבלת את בקשתו של דב חנין.

מירי רגב: העברתי לכם נוסח, אחרי שהיועץ המשפטי של הוועדה פנה אלי אתמול ואני אמרתי לו שאני לא מקבלת את עמדתו.

מירי רגב: אחריו דיבר אתי המשנה ליועץ המשפטי לממשלה, ארז, וביקש להסביר שיש כאן בעיה משפטית.

מירי רגב: אמרתי שאם כך אני רוצה להביא לידי ביטוי ששלושים האחוזים אכן יהיו חלק מהחקיקה הזאת ולכן הבאתי את ההסתייגות שלי.

מירי רגב: ביקשתם לקרוא אותה וללמוד אותה, ואכן קיבלתם את הזמן לכך.

מירי רגב: דב, אתה רוצה להצביע עליה?

דב חנין: אני רוצה לדבר עליה.

מירי רגב: בבקשה.

מירי רגב: שלוש דקות.

דב חנין: גברתי יושבת הראש, הסעיף שמציעים היום לתקן אותו, שמציעים עכשיו לתקן אותו, הוא אחד הנושאים המרכזיים שהיה עליהם ויכוח בוועדה הזאת.

דב חנין: אנחנו מדברים על הסוגיה של איזה אחוז מיחידות הדיור תהיינה יחידות דיור בהשכרה לטווח ארוך ואיזה מתוך יחידות הדיור תהיינה יחידות להשכרה לטווח ארוך במחיר מופחת.

מירי רגב: מחיר מפוקח.

מירי רגב: כן.

דב חנין: לכאורה הנושא הזה של שלושים אחוזים יחידות דיור להשכרה לטווח ארוך וחצי מהן להשכרה לטווח ארוך במחיר מופחת, זה אחד הדברים המשמעותיים שהוצגו בפנינו כהישגים בתהליך החקיקה הזה.

מירי רגב: של הוועדה.

מירי רגב: נכון.

דב חנין: אני קורא את ההצעה שמונחת בפנינו עכשיו ואני רוצה להפנות את תשומת הלב של חברי הוועדה לשני דברים.

מירי רגב: ארז, בדיוק אנחנו מדברים על ההסתייגות שלי כי נרדמתם.

מירי רגב: לטובת הפרוטוקול.

מירי רגב: איציק שמולי מחליף את נחמן שי.

מירי רגב: המנכ"ל, תישאר כאן.

מירי רגב: אני צריכה אותך לדיור הציבורי.

דב חנין: גברתי יושבת הראש, אני מבקש להפנות את תשומת לבכם לשלושה אלמנטים בתוך ההצעה שהופכים את שלושים האחוזים האלה לאפס.

דב חנין: אני מתכוון לומר שהאחוז האמיתי של הדירות להשכרה לטווח ארוך ודירות להשכרה לטווח ארוך במחיר מופחת הוא קרוב יותר לאפס מאשר לשלושים אחוזים.

דב חנין: הסעיף המרכזי הוא כמובן סעיף קטן (ב) שאומר שהממשלה רשאית בצו, בלי אישור של הכנסת, בלי אישור של ועדת הפנים והגנת הסביבה של הכנסת, לקבוע שיעור אחר מהקבוע.

מירי רגב: נכון.

מירי רגב: זה הנוסח של הוועדה.

דב חנין: אתם רוצים לנהל את הדיון בעצמכם?

דב חנין: זאת זכותכם.

דב חנין: אחר כך תגידו מה שאתם רוצים.

דב חנין: הממשלה רשאית לקבוע בצו שיעור אחר מהקבוע בסעיף קטן (א) שיחול על התכנית המועדפת לדיור.

דב חנין: כיוון שאנחנו יודעים שהממשלה גם היום – היא לא הסתירה את דעתה, צריך לומר ביושר ובהגינות – מתנגדת לרעיון הזה, גם של 15 אחוזים של דיור להשכרה לטווח ארוך וגם מתנגדת לרעיון של 15 אחוזים של השכרה לטווח ארוך, הממשלה מחר בבוקר, אחרי שהיא תקבל את החוק הזה, תודיע בצו שהיא חושבת שהאחוז צריך להיות אפס והיא יכולה לעשות את זה.

פנינה תמנו: או להפך.

מירי רגב: לא.

מירי רגב: אנחנו לא רוצים להישאר עד 9:00 בלילה.

מירי רגב: תנו לו לדבר ונעבור להצבעות.

מירי רגב: הוא בסך הכול מהאופוזיציה.

מירי רגב: הוא יכול לדבר ואנחנו נצביע על הדבר הזה.

פנינה תמנו: אף אחד לא אמר לו לא לדבר.

פנינה תמנו: פשוט חידדתי משהו ואמרתי שיכול גם להיות הפוך.

פנינה תמנו: זה יעזור.

מירי רגב: זאת הייתה הכוונה, אבל אם הכוונה לא הובהרה – הוא רוצה להסביר את האמירה שלו.

דב חנין: אני אומר שכיוון שהממשלה אמרה לנו גם כאן על השולחן שהיא בעצם לא מאמינה ברעיון הזה, לא של ה-15 אחוזים האלה ולא של ה-15 אחוזים האלה, היא תעשה את מה שהיא רוצה יום אחרי שהדיון בכנסת יסתיים.

דב חנין: היא לא צריכה לזה אישור כנסת והיא לא צריכה לזה אפילו את אישור ועדת הפנים והגנת הסביבה של הכנסת.

דב חנין: חבל שכך אנחנו מתפרקים מהכוח שלנו ומהסמכויות שלנו.

דב חנין: הם יכולים לעשות את זה כמובן עם האישור, לפי מאפייני האישור ואם הם חושבים שזה יביא לחוסר יישום של התכנית או נוכח היקף הקרקע הפרטית בתכנית.

דב חנין: כל הדברים שהם אמרו לנו ביושר כאן בוועדה, ממילא הם אמרו לנו אותם כבר מלכתחילה שהם חושבים שזה לא ניתן ליישום, שיש קרקע פרטית, שמאפייני היישוב לא מתאימים.

דב חנין: צריך להגיד שהם אמרו לנו את הדברים האלה כאן ביושר, הם רושמים אותם בחוק, הם מקבלים את מה שהם רוצים ואנחנו נשארים עם אפס דירות להשכרה לטווח ארוך.

דב חנין: אני רוצה להפנות תשומת לב לעוד נקודה אחת שכן השתנתה מהנוסח הקודם.

דב חנין: השלושים אחוזים הפעם, בניגוד לסעיף 4(ב) בנוסח המקורי שאמר ששלושים האחוזים יהיו שלושים אחוזים מיחידות הדיור בתכנית מועדפת לדיור, כאן השלושים אחוזים הם אך ורק ביחידות הדיור שהן בתחום קרקע של מקרקעי ישראל.

מירי רגב: נכון.

דב חנין: זאת אומרת, צמצמו עוד יותר.

מירי רגב: לא.

מירי רגב: זה היה גם במקור.

מירי רגב: היועץ המשפטי אומר את זה ולא אני.

דב חנין: אני לא יודע.

דב חנין: אני קורא את הטקסט.

<תומר רוזנר: זה בדיוק אותו הדבר.

דב חנין: מה שכתוב בטקסט בעברית, אני מוכן להקריא את זה.

דב חנין: כרגע מה שיש לנו בהוראה הזאת זה שאנחנו מדברים על שלושים אחוזים מיחידות דיור שנכללות בתחום קרקע שהיא מקרקעי ישראל.

דב חנין: זה מה שיש לנו בנוסח הקיים כרגע.

דב חנין: בנוסח הקודם, זה לא כתוב כך.

<תומר רוזנר: אני בודק.

דב חנין: תודה רבה.

מירי רגב: תודה.

מירי רגב: דוד אזולאי.

מירי רגב: ביקשת לדבר על ההסתייגות הזאת.

דוד אזולאי: גבירתי היושבת בראש, אני חייב להגיד שנער הייתי וגם לא זקנתי בבית הזה ואני לא זוכר מסע לחצים כל כך כבד וכל כך קשה עם המון פיתויים.

דוד אזולאי: לא יגידו לי שזה דבר טבעי.

דוד אזולאי: זה מקובל.

דוד אזולאי: אבל שפקידי ממשלה מעורבים בלחצים האלה, בעיני זה דבר חמור.

דוד אזולאי: אני מבין שהצלחתם להשיג את שלכם והיום אנחנו הולכים להצבעות כאשר יש לכם את הרוב וזה בסדר.

דוד אזולאי: אבל אני חושב שאין כאן בשורה לדיור הציבורי לאותם אנשים.

דוד אזולאי: אני ביקשתי להעביר רק את ההסתייגות שלי שמדברת על חמישה אחוזים מהדירות לטובת הדיור הציבורי אבל לצערי הרב את זה לא הצלחתי להשיג.

מירי רגב: זה לא קשור להסתייגות.

דוד אזולאי: אני רק מזכיר.

דוד אזולאי: הדבר שחרה לי מכל העניין הזה זה שפקידי ממשלה שותפים ללחצים פוליטיים על חברי כנסת כדי לשנות את עמדתם.

דוד אזולאי: תודה רבה.

מירי רגב: אין כאן מחיאות כפיים.

מירי רגב: תאמינו לי שאת כולנו מעניין הדיור הציבורי.

מירי רגב: זאת לא ועדה שמתעסקת עם הדיור הציבורי ולא הייתי חייבת להביא את הנושא לכאן.

מירי רגב: זאת ועדה שמתעסקת עם תכנון ועובדה היא שהתנאי שלי היה שמיליארד וחצי שקלים יעברו לדיור הציבורי.

מירי רגב: נמצא כאן גם מנכ"ל משרד השיכון וגם ראש אגף התקציבים שיאמרו את זה כי כבר נמאס לי מכל הסיפורים של כולם.

מירי רגב: ביקש את רשות הדיבור יעקב אשר ולאחר מכן אנחנו עוברים להצבעה על ההסתייגות הזאת.

יעקב אשר: אני לא מטיל ספק בכוונות שלך.

יעקב אשר: אני הייתי כאן בישיבות עת עלה הנושא הזה של הדיור הציבורי.

יעקב אשר: גם אני נחשפתי היום למסע הזה אחריו עקבתי בדריכות ואל תשכחו שאני חבר כנסת חדש ולכן אני מנסה להכיר ולראות איך זה עובד.

יעקב אשר: דבר אחד ברור לחלוטין, וגברתי היושבת ראש אני יודע מה היכולות שלך בוועדה, שאותם דברים שהושגו, הם לא הדברים שאת רצית שיושגו.

יעקב אשר: את רצית הרבה יותר וחברת הכנסת אורלי לוי רצתה הרבה יותר, כל אחד עם הכוונות הטובות שלו.

יעקב אשר: אין ספק שמה שנעשה בסופו של דבר היו דברים כמו המיליארד וחצי שקלים שיבואו.

מירי רגב: נכון.

מירי רגב: המיליארד וחצי היו עד עכשיו.

מירי רגב: אתה צודק.

יעקב אשר: מאותו עושק שעשקו את האנשים כל השנים.

מירי רגב: אבל זה לא קשור להסתייגות שלי.

מירי רגב: אני לא אתן לכם זמן לדבר עכשיו.

מירי רגב: אני מצטערת.

מירי רגב: די.

מירי רגב: זה לא הוגן.

מירי רגב: דיברנו מספיק.

מירי רגב: אני מבקשת להתייחס רק להסתייגות שלי.

יעקב אשר: כששיבחתי אותך, לא עצרת אותי.

יעקב אשר: תני לי שנייה.

יעקב אשר: קיבלתי חיזוק לדברים דווקא עת ראיתי את הנוסח הזה שאנחנו רואים כאן.

יעקב אשר: כמו שאמר ידידי דב חנין, יש כאן אפשרות בידי הממשלה בתנאים מסוימים.

מירי רגב: נכון, אבל גם ב-וד"לים יש.

מירי רגב: אם בנתיבות לא צריך בנייה בקומות אלא קוטג'ים, אתה רוצה שאני אכריח אותם לבנות דירות בקומות ואף אחד לא יגור בהן?

יעקב אשר: אני חושב שכדי שלא ייעשה חלילה שימוש לרעה בסעיפים הללו, אני מחזק את מה שאמר דב חנין בדבר אחד שאת היית הראשונה שהיית צריכה לומר אותו, שאם יהיו שינויים כאלה, הם יובאו לשולחן הזה ויהיו באישור הוועדה או לפחות היוועצות עם הוועדה.

יעקב אשר: בסופו של יום אנחנו עושים משהו שהוא היה כביכול לב העניין מבחינתך והלב הזה היום נמצא בידי אנשים עם הסתכלות אולי לפעמים אחרת שהיא גם הסתכלות תקציבית כזו או אחרת או מנקודת מבט שונה לגמרי.

יעקב אשר: להזכיר לך, כשאת דיברת על הדיור הציבורי כאן, האנשים הטובים – והם באמת נחמדים וטובים – קפצו ולא הבינו מה עניין שמיטה להר סיני ומה קשר הדיור הציבורי לכאן.

יעקב אשר: מחר יעשו את זה דרך החלטות ממשלה.

מירי רגב: תכף אני אסביר.

יעקב אשר: היית יכולה להביא את זה בשורה אחת שכאשר יגיעו שינויים כאלה, הם יהיו כפופים לאישור.

מירי רגב: ממש לא ותכף אני אגיד לך למה לא.

מירי רגב: אני עכשיו צריכה לעסוק ב-וד"לים?

יעקב אשר: שיהיה אישור ועדת המדע.

מירי רגב: עוד הערות לסעיף הזה?

מירי רגב: אין.

מירי רגב: ארז, המשנה ליועץ המשפטי לממשלה, התייחסות שלך.

מירי רגב: לאחר מכן התייחסות תומר כי אתם שניכם נרדמתם בשמירה.

מירי רגב: תסבירו לי למה הנוסח הזה הוא נוסח שמאפשר שלושים אחוזים וכל תכנית של 15 אחוזים בדירות להשכרה במחיר מפוקח.

תמר זנדברג: מאפשר או מחייב?

מירי רגב: מחייב.

מירי רגב: אני אסביר שוב.

מירי רגב: במטרות התכנית שהממשלה העבירה לנו הייתה מטרה אחת: 500 יחידות דיור.

מירי רגב: זאת מטרה.

מירי רגב: אמרתי להם שזאת לא מטרה אלא זה אמצעי.

מירי רגב: תיכנס לכאן מטרה חברתית.

מירי רגב: היה לנו ברור שאנחנו שמים את הכול אבל אנחנו גם יודעים לנהל משא ומתן ולא רק האוצר יודע ובסוף מגיעים לגרעין המרכזי.

מירי רגב: מבחינתי היו שני דברים מרכזיים כאשר האחד הוא להביא משהו בעניין של הדיור הציבורי למרות שזה לא באחריות הוועדה הזאת, והשני, בעניין של דיור להשכרה במחיר מפוקח.

מירי רגב: זה מה שהיה לי חשוב כי אנחנו הכנסנו במהלך כל החוקים האחרים – אם זה תיקון 101, אם אלה ה-וד"לים – גם את הדירות הקטנות שכולם סיפרו לנו למה ראשי הערים לא רוצים ולמה זה לא טוב.

מירי רגב: פתאום האוצר בא ואמר שנכניס דירות קטנות.

מירי רגב: אמרתי לו ללכת לישון עכשיו, אין דירות קטנות בחוק הזה כי דירות קטנות יש כבר בחוקים אחרים ולכן אל תעשו לנו יותר ממה שכבר יש.

מירי רגב: אמרתי שיביאו לנו משהו חדש ומשום שהחדש זה דירה להשכיר והדבר המרכזי מבחינתי הוא דירות להשכרה, עמדתי על כך ששלושים אחוזים – 15 ו-15 – יהיו.

מירי רגב: זה מה שאמרתי בכל תכנית.

מירי רגב: והיה ואי אפשר לעשות את זה בכל תכנית, לא אני המתכננת ולא אתם המתכננים, כמו שב-וד"לים לא כפיתי על שר הפנים לבוא לכאן אלא אמרתי שאתם תבואו אחת לשנה ותציגו כמה דירות קטנות היו ב-וד"לים, כמה יעדים שמינהל מקרקעי ישראל צריך לבוא להוכיח לנו – אותו הדבר כאן.

מירי רגב: לכו לשר והשר יחליט אם זה עומד בתנאים או לא.

מירי רגב: לפי מה הוא יעמוד?

מירי רגב: לפי קריטריונים.

מירי רגב: בא שר הפנים ואמר שמשום שהחוק הזה הוא חוק מיוחד, הוא חוק שהבאנו אותו כהוראת שעה לזמן קצוב, זה חוק שמתכוון להניע מקומות גדולים, אזורים גדולים שתקועים בגלל כל מיני חסמים ואנחנו רוצים שיהיו דירות ועוד דירות ועוד דירות כי ככל שיהיו יותר דירות, המחירים שלהן ירדו, אז אם שר הפנים אומר שמבחינתו מי שישקול את העניין הזה זאת הממשלה, זה לא מפריע לי.

ישראל אייכלר: למה שלא יקבלו אישור ועדת הפנים?

מירי רגב: ככה.

מירי רגב: כי אני לא מתכננת.

מירי רגב: אני לא רוצה את אישור ועדת הפנים.

מירי רגב: הם יבואו אחת לשנה ויציגו כאן את היעדים ואת העמידה ביעדים, ואם הם לא יעמדו בזה, תאמין לי שאנחנו נדע מה לעשות אבל אני לא רוצה להחליף לא את המתכננים, לא את שר הפנים ולא את הממשלה.

מירי רגב: אני רוצה לעשות את תפקידי כמחוקקת.

מירי רגב: ארז, בבקשה.

<ארז קמיניץ: קודם כל, ההערות שנשמעו כאן הן הערות מהותיות על המנגנון שנקבע לעניין הדיור להשכרה, להשכרה במחיר מפוקח ולהשכרה בעסקה ארוכת טווח.

<ארז קמיניץ: אני אענה להערות האלה.

<ארז קמיניץ: אני רק אומר שמבחינתנו ההירדמות, כפי שגברתי ציינה, שנובעת מעייפות יתר לקראת סוף המושב, כפי שזה קורה תמיד, בסופו של דבר נבעה רק משאלה משפטית.

<ארז קמיניץ: בשיח בינינו, הממשלה, לבין הייעוץ המשפטי של הכנסת הוברר שבעצם יש בעיה משפטית פרשנית ואני ביקשתי לתקן את הבעיה המשפטית הזאת כדי שהדברים יהיו לפחות ברורים משפטית.

<ארז קמיניץ: זה לא נוגע לשאלות שציינו כאן

<ארז קמיניץ: מבחינת המנגנון אלא זה נוגע לאופן שבו אנחנו חלקנו על הפרשנות של הנוסח כפי שהונח בישיבה הקודמת והסכמנו להבהיר את הנוסח שאותו חיוב שהיה לפי הנוסח הקודם, ימשיך ויישמר.

<ארז קמיניץ: עכשיו לגבי הטענות שאתם מעלים ביחס לעצם החיוב בדירות להשכרה משני הסוגים.

<ארז קמיניץ: יש נורמה ברורה שמחייבת שעל כל תכנית הנורמה הברורה הזאת תחול.

<ארז קמיניץ: הנורמה הזאת יוצרת חזקה והחזקה היא של שלושים אחוזים יחידות לדיור בהשכרה בחלוקה של חצי-חצי.

<ארז קמיניץ: זאת נורמה מחייבת.

מירי רגב: השכרה לטווח ארוך ודיברנו על 15 שנים.

מירי רגב: שלא יתזזו זוג צעיר או מישהו אחר וכל שנה הוא יצטרך ללכת ולחפש לעצמו דירה, אלא מחיר מפוקח לאורך 15 שנים וזה הישג של הוועדה.

מירי רגב: אתה יכול לזלזל בו אבל זה מעולם לא היה באף חוק תכנוני.

מירי רגב: אפשר לזלזל בשלושים אחוזים דירות להשכרה לזוגות צעירים, אבל אני לא מזלזלת בזה.

ישראל אייכלר: למה שלא תוכלי לפקח על הביצוע.

מירי רגב: האוצר התנגד שיהיו אחוזים בחוק הזה.

מירי רגב: בואו נראה ממה התחלנו ולאן הגענו.

מירי רגב: זה או אפס או משהו.

מירי רגב: אני לא רוצה אפס אלא אני רוצה משהו.

<ארז קמיניץ: הנורמה הזאת היא נורמה מחייבת.

<ארז קמיניץ: בהיותה של הנורמה מחייבת, היא חלה בעצם על כל תכנית באשר היא.

<ארז קמיניץ: בבואנו להבין שבעצם כל תכנית ותמ"לית, כל תכנית שתצא ממוסד התכנון, מה-ותמ"ל, בעצם תחויב באותם אחוזים, אנחנו צריכים להבין שיהיו מקומות בהם תהיה תכנית ותמ"לית, תהיה תכנית שתצא מה-ותמ"ל, אבל השכירות בשיעורים האלה אינה מתאימה לתכנית.

<ארז קמיניץ: היא לא רלוונטית לאוכלוסייה בה נעשתה התכנית, היא לא רלוונטית לישוב והיא לא רלוונטית כי יש באותו ישוב או באותו אזור בדיוק הרבה דירות להשכרה שנקבעו בתכנית ותמ"לית קודמת לצורך העניין ואנחנו לא רוצים גם להציף את השוק בדירות לשכירות.

<ארז קמיניץ: כל האלמנטים האלה נכנסו לשיקול דעת של הממשלה כאשר שיקול הדעת הזה לא מופעל פעם אחת אלא מופעל ביחס לכל תכנית.

<ארז קמיניץ: אני חושב שבזה הייתה קצת חוסר הבנה לשאלות שהעליתם.

<ארז קמיניץ: האמירות שהממשלה מפרסמת בצו במידה שהיא סוטה מהחזקה – שאגב, תצטרך כמובן להסביר מדוע היא סוטה ממנה – האמירה הזאת רלוונטית ביחס לכל תכנית שמגיעה ל-ותמ"ל.

<ארז קמיניץ: הרי תחילת הדרך של תכנית ותמ"לית היא בהכרזה בממשלה כמו ב-ות"ל, כמו בוועדה לתשתיות לאומיות.

<ארז קמיניץ: מגיעה תכנית ותמ"לית לממשלה והממשלה בוחנת את המתחם בו תיעשה התכנית, הממשלה בודקת את המתחם הזה – הממשלה, או ועדת שרים מטעמה – בודקת האם ראוי לעשות בה בכלל תכנית ותמ"לית, האם יש שם פוטנציאל ל-750 יחידות דיור, היא שומעת הסברים על התכנית הזאת ואז היא גם תצטרך להידרש לשאלה מתוך ידיעת החזקה ששלושים אחוזים הולכים לשכירות חצי-חצי.

<ארז קמיניץ: היא תידרש לשאלה האם במקרה בתכנית הזאת, במקרה הספציפי הזה, בישוב הזה, בשכונה הזאת אנחנו יכולים לסטות מהכלל הזה.

<ארז קמיניץ: ההחלטה של הממשלה היא בכובעה כמעין מוסד תכנון.

<ארז קמיניץ: הממשלה, כאשר היא מאשרת תכנית מתאר ארצית היא מוסד תכנון.

<ארז קמיניץ: גם כאן, כאשר היא מכריזה על קרקע מסוימת המתאימה לתכנית ותמ"לית ומעבירה את זה ל-ותמ"ל, היא עושה את זה פר תכנית, היא עושה את זה ביחס לכל תכנית, זאת לא החלטה חד פעמית אלא כל פעם מחדש היא צריכה להפעיל את השיקולים ביחס לתכנית ובסופו של דבר מאוד יכול להיות להגיד שהיא תגיע למסקנה שאין לשנות את החזקה בחוק אבל אם היא תרצה לשנות את החזקה הקבועה בחוק, היא כמובן תצטרך לנמק והדבר הזה נתון לביקורת שיפוטית.

<ארז קמיניץ: זה ברור לכולם ואתם מכירים את ההליכים האלה.

<ארז קמיניץ: הדבר היחיד שאנחנו שינינו ביחס לנוסח שהופץ בדיון הקודם הוא הבהרה ברורה יותר של החיוב הזה ורצון להימנע מאפשרויות לשנות את החיוב הזה בדרכים אחרות שגברתי לא התכוונה אליהן.

<ארז קמיניץ: בהצעה הזאת אנחנו באנו לחזק את המנגנון ולא להחליש אותו.

<ארז קמיניץ: צריך להדגיש שלמשל התחייבות של האוצר ל-15 שנים העמדה לשכירות היא טובה יותר ממה שהופיעה בנוסח הקיים.

מירי רגב: ארז, אני סומכת על חוש הצדק שלך ועל חוש הצדק של תומר.

מירי רגב: אם שניכם אמרתם לי שבנוסח החדש יבואו יותר לידי ביטוי השלושים אחוזים, בעיני זה מה שחשוב.

מירי רגב: אתם יודעים שלא קידמתי את זה רק בגלל השלושים אחוזים והדיור הציבורי שלא היה לי לגביהם הסכם.

מירי רגב: לכן הגשתי את זה כהסתייגות שלי.

<תומר רוזנר: אני מצטרף לכל מילה שאמר המשנה ליועץ המשפטי לממשלה ואני מחזק את דבריו.

<תומר רוזנר: לדעתי הנוסח שהוצע על ידי הממשלה בהקשר הזה מבצר עוד יותר את העניין של השלושים אחוזים מכפי שהיה בנוסח הקודם.

<תומר רוזנר: רציתי להעיר עוד שתי הערות.

תמר זנדברג: אתם יכולים להצביע על ההבדל בין הנוסח הקודם לנוסח הזה?

<תומר רוזנר: כן.

<תומר רוזנר: ההבדל העיקרי הוא בכך שבנוסח הקודם העניין של השלושים אחוזים הופך להיות הוראה בתכנית מעבר לנורמה שקבועה כאן.

<תומר רוזנר: הצביע המשנה ליועץ המשפטי על כך שבהופכה של ההוראה הזאת להוראה בתכנית, היא הופכת להיות לדעתו הוראה שכל הדינים חלים עליה ולפיכך אפשר לבקש ממנה הקלה, אפשר לשנות אותה בתכנית אחרת וכולי וכולי.

<תומר רוזנר: למרות שפרשנותי המקורית הייתה שונה, אני אמרתי שאם הפרשנות הזאת היא פרשנות אפשרית לדעתו, ראוי באמת ליצור נוסח אחר שיבהיר את הדברים בצורה יותר ברורה.

ישראל אייכלר: אם ועדת הפנים תצטרך לפקח על זה, זה מעקר את החוק?

ישראל אייכלר: זה מפריע לחוק?

<תומר רוזנר: זאת לא שאלה משפטית.

<ארז קמיניץ: פעם בחצי שנה יש דיווח, אבל לבוא על כל תכנית לכאן?

מירי רגב: אני לא מתכננת ואני לא רוצה שיבואו לכאן עם תכנית שדה דב או עם תכנית נתיבות.

מירי רגב: אני חושבת שתפקיד הוועדה הזאת היא להתעסק בהרבה נושאים ובאמת בנושאים מגוונים.

מירי רגב: אחת לשנה נקבל את אותן תכניות שחרגו מהשלושים אחוזים.

מירי רגב: קרי, אם זה לטובה, ידליקו את המשואה.

מירי רגב: אבל אם זה פחות, יסבירו לנו למה.

פנינה תמנו: כל חצי שנה זה סביר ולא ראוי.

מירי רגב: כך זה בחוק ה-וד"לים.

מירי רגב: למה אני צריכה לעשות שונה?

מירי רגב: אני המתכננת עכשיו?

ישראל אייכלר: לא כתוב בחוק שהם יבואו.

<תומר רוזנר: כתוב.

מירי רגב: כתוב בחוק.

מירי רגב: כל חצי שנה יש דיווח.

תמר זנדברג: אני לא הבנתי מה ההבדל.

מירי רגב: אני מצטערת.

מירי רגב: תומר, תסיים בבקשה את דבריך.

<תומר רוזנר: כפי שאמרתי, נאמר שבנוסח הקודם זה היה יכול להיחשב כהוראה בתכנית שניתן לשנות אותה בתכנית אחרת או בבקשה להקלה או לשימוש חורג ולכן יוכלו לעיין את המנגנון הזה בדרך שנקבעה.

<תומר רוזנר: אני לכתחילה סברתי שזה לא ניתן, אבל הצביע בפני המשנה ליועץ המשפטי לממשלה על פרשנות אפשרית אחרת ולפיכך חשבנו שצריך לשנות את זה.

<תומר רוזנר: אני אדגיש עוד שלושה דברים.

<תומר רוזנר: האחד, המנגנון שהוסף כאן בהסכמת הממשלה הוא מנגנון שהופך את הפרת ההתחייבות הזאת להפרת חובת נאמנות במובן הזה שכל ארגון אזרחי למשל שיחשוב שהממשלה אינה מקיימת את חובתה, יוכל לפנות לבית המשפט ולעתור כנגד הדבר הזה.

<תומר רוזנר: זה דבר שלא היה קודם.

<תומר רוזנר: זאת אומרת, זה מבצר עוד יותר את הזכות מכפי שהייתה.

<תומר רוזנר: דבר שני שאני רוצה להדגיש הוא שהחלטת הממשלה כפופה לשורה של מגבלות שנקבעו הן בסעיף עצמו שמגביל את שיקול דעתה של הממשלה בעילות מאוד ברורות שהיא תצטרך, כפי שאמר המשנה ליועץ המשפטי לממשלה, להסביר את התקיימותן.

<תומר רוזנר: הגבלה שנייה היא בסעיף מטרות החוק שבעצם מורה לממשלה כאחד מהגופים שמיישמים את החוק הזה לשקול את המטרה כאשר מטרתו של החוק הזה היא בין היתר ליצור דיור להשכרה לטווח ארוך ודיור להשכרה במחיר מופחת.

<תומר רוזנר: פעולה שחורגת מהדבר הזה, היא גם נוגדת את מטרת החוק.

<תומר רוזנר: לכן אנחנו סבורים שזה מנגנון שמבחינה משפטית הוא טוב יותר ואנחנו ממליצים לוועדה לקבל אותו.

<תומר רוזנר: הדבר הנוסף, לגבי ההערה השנייה של חבר הכנסת חנין, אנחנו רוצים להבהיר.

<תומר רוזנר: הגזירה של השלושים אחוזים במקרקעי ישראל היא כדלקמן.

<תומר רוזנר: אם בתכנית יש מאה דירות, שמונים על מקרקעי ישראל ועשרים על מקרקעין פרטיים, השלושים יהיו מתוך השמונים.

<תומר רוזנר: אם בתכנית מסוימת יש מאתיים יחידות דיור, ארבעים על קרקעות פרטיות ו-160 על קרקעות מינהל מקרקעי ישראל, השלושים אחוזים מכלל המאתיים צריכים להיות במקרקעי ישראל, קרי, שישים דירות צריכות להיות בדיור להשכרה לטווח ארוך במחיר מופחת, מתוך ה-160 של המינהל ולא כפי שהובן אחרת.

<תומר רוזנר: אני חושב שהנוסח הוא מספיק ברור בעניין הזה.

מירי רגב: אני לא רוצה יותר לעצור במהלך ההצבעות, אלא אני רוצה לעבור מהרביזיות מיד להצבעה על החוק כולו.

מירי רגב: לטובת הפרוטוקול אני רוצה לומר שאני שמחה שראש אגף תקציבים הגיע לדיון.

מירי רגב: סגן ראש האגף ליווה את הדיון הזה לאורך כל הדיונים ואני חושבת זה נכון שבכירי משרד האוצר יהיו כאן בחוק כל כך חשוב וייתנו תשובות בצורה ברורה.

מירי רגב: נמצא כאן גם מנכ"ל משרד השיכון שגם הוא שותף וגם סייע לי רבות בדרישות שלי מול האוצר בעניין הדיור הציבורי.

מירי רגב: הייתי מבקשת שתצהיר לטובת הפרוטוקול, כי יש איזושהי תחושה ששיקרו את הוועדה, שהמיליארד וחצי זה לא כסף ולכן בוא תגיד מה באמת קורה עם הדיור הציבורי.

מירי רגב: אני רוצה להגיד לכל הדיירים שנמצאים כאן שהלוואי ויכולתי להביא יותר לדיור הציבורי.

מירי רגב: הלוואי, אבל אי אפשר הכול.

מירי רגב: אני מודה ששר האוצר שהוא לא מסיעתי ושר השיכון מסיעה אחרת, לא הצלחנו להביא את הכסף הזה.

מירי רגב: לצערי אני אומרת את זה, לא באהבה ולא בשמחה כי שני השרים הנוכחיים, אף אחד לא ממפלגתי, לא יאיר ולא אורי.

מירי רגב: על מה שצריך להגיד תודה, צריך להגיד תודה.

מירי רגב: זה או ללכת על אפס ולחכות עד שימכרו דירות, עד שה-ותמ"ל יעבוד, עד שיקרה משהו בעוד ארבע-חמש שנים ואם בכלל נהיה כאן, או לעשות עכשיו משהו, משהו מיידי, לשלוש השנים הקרובות לתת פתרון כאשר אני מודיעה לטובת הפרוטוקול ששר האוצר – ויכול לגבות את זה גם חבר הוועדה, חבר הכנסת דוד צור - הבטיח לי וביקש להגיד את זה לטובת הפרוטוקול, כולל גם לחבר הכנסת דוד, שכאשר נסיים את החוק הזה ונסיים את המבצע, הוא ישב אתנו ויראה כיצד הוא יכול לתת יותר לטובת הדיור הציבורי.

מירי רגב: נכון, זה לא מספיק, זה לא הכול, אבל מה שנתנו, גם על זה צריך להגיד תודה ולא להגיד כל הזמן שעובדים עלינו בעיניים.

תמר זנדברג: מי שהאשימה ואמרה שעובדים עלינו בעיניים לא נמצאת כאן.

מירי רגב: אני אומרת את זה כי אני חייבת להגיד.

מירי רגב: גם עלי אמרו דברים במליאה כשלא הייתי בה.

מירי רגב: מה לעשות?

תמר זנדברג: זה לא עניין של עוד.

תמר זנדברג: אנחנו רצינו שיהיה מנגנון מעוגן בתוך החוק.

מירי רגב: אז לא יהיה בתוך החוק.

מירי רגב: יהיה מנגנון אחר.

מירי רגב: מה זה משנה איזה מנגנון זה יהיה?

מירי רגב: אם המנגנון שנבנה ייתן מענה לדיור הציבורי, זה לא מעניין אותי אם זה ב-וד"ל או לא.

פנינה תמנו: המנגנון שאת הצעת, גם אנשים כמוכם צריכים לקבל.

פנינה תמנו: מה שחשוב לקבוע זה שזה לא מותנה במכירה והכסף ישתחרר.

מירי רגב: ניתן לראש אגף התקציבים לומר את זה באופן ברור ולמנכ"ל משרד השיכון.

מירי רגב: לאחר מכן נעבור להצבעות.

<אמיר לוי: תודה.

<אמיר לוי: רק משפט אחד לפני כן.

<אמיר לוי: נאמר כאן כאילו הפעלנו לחץ ואולי זה לא תפקידנו.

<אמיר לוי: אני רוצה לומר לכם שנכון, הפעלנו מתחילת הדיונים לחץ ואני חושב שאם לא היינו עושים את זה, היינו חוטאים לתפקידנו כעובדי ציבור כאשר ככאלה אנחנו מחויבים.

דוד אזולאי: התפקיד שלכם הוא להפעיל לחץ על חברי כנסת?

<אמיר לוי: אנחנו מחויבים לקדם חקיקה שתוזיל את מחירי הדיור.

דוד אזולאי: זה חידוש בשבילי.

דוד אזולאי: אני עוד לא מכיר את הדבר הזה.

<קריאה: הכול שאלה של פרשנות המילה לחץ.

מירי רגב: חברים, בואו לא נהיה תמימים.

מירי רגב: היינו חברים בהרבה מאוד ועדות.

מירי רגב: זכיתי להיות בוועדת הכספים כאשר ידידי גפני היה יושב ראש הוועדה ולמדתי ממנו פרק איך מנהלים ועדה ומה מקבלים כשיש חוקים כאלה ואחרים.

ישראל אייכלר: אבל הוא לא הפעיל לחצים.

מירי רגב: לא.

מירי רגב: מה פתאום לחצים?

<אמיר לוי: אני רוצה להשלים את התשובה.

<אמיר לוי: אני חושב שזאת חובתנו להעביר חקיקה כזאת.

<אמיר לוי: אנחנו מחויבים להגדיל את ההיצע.

<אמיר לוי: אני רוצה להזכיר שלפני עשר שנים מדינת ישראל הייתה בפיגור גדול מאוד בתשתיות ומזל שהקמנו את ה-ות"ל.

<אמיר לוי: אם לא יהיה את ה-ותמ"ל ואם לא נעביר בסיסי צה"ל לטובת ה-ותמ"ל, אנחנו לא נצליח להגדיל את ההיצע בלוחות זמנים שיצליחו להוריד את מחירי הדיור.

<אמיר לוי: אם לא היינו עושים את זה, היינו חוטאים לתפקידנו ואני מאוד מקווה שזה יעבור.

תמר זנדברג: כמה כסף עבר היום לבנייה בהתנחלויות?

מירי רגב: די.

מירי רגב: קודם כל, הלוואי ויבנו בהתנחלויות.

תמר זנדברג: כמה כסף עבר להתנחלויות תמורת ההתקפלות של הבית היהודי בחוק הזה?

מירי רגב: אל תענה.

מירי רגב: מרגע זה אני מתחילה עם קריאות לסדר.

מירי רגב: אני מבקשת לאפשר לראש אגף התקציבים להתייחס.

<אמיר לוי: הנקודה השנייה שנשאלתי על ידי יושבת ראש הוועדה בנושא הדיור הציבורי.

<אמיר לוי: יש כאן שני דברים מרכזיים.

<אמיר לוי: הדבר הראשון שהחוק הזה אכן נכנס לתוקף ואנחנו העברנו פנייה תקציבית על הרשאה להתחייב שבעצם מאפשרת את התחלת פרסום המכרזים עוד לפני שהמסה העיקרית של הדירות נמכר.

<אמיר לוי: הדבר השני.

<אמיר לוי: עדכנה יושבת הראש בשבוע שעבר שהושג סיכום.

דב חנין: הוצאה מותנית בהכנסה.

<אמיר לוי: אלה שני דברים שונים.

דב חנין: נכון.

<אמיר לוי: הרשאה להתחייב ניתנה.

דב חנין: קיבלתם את התשובה.

מירי רגב: זה לא נכון.

מירי רגב: זה לא מה שאמר שר האוצר.

<אמיר לוי: הרשאה להתחייב ניתנה.

<אמיר לוי: נקודה.

<אמיר לוי: זה מאפשר את פרסום המכרזים והתחלה של פעילות של משרד השיכון לרכוש את הדירות האלה.

פנינה תמנו: אמן.

<אמיר לוי: בסופו של דבר הכסף יגיע ממכירת דירות אבל העגלה נסעה ויצאה לדרך ותכף יגיד משרד השיכון היכן הוא עומד.

<אמיר לוי: הדבר השני.

<אמיר לוי: סכום נוסף חדש.

<אמיר לוי: עדכנה יושבת הראש בשבוע שעבר ואמרה עוד 220 מיליון שקלים לשיפוץ דיור ציבורי.

מירי רגב: 12 אלף יחידות דיור.

<אמיר לוי: כסף חדש מעבר למה שיש בבסיס תקציב משרד השיכון.

<אמיר לוי: הוא לא מותנה בשום דבר.

מירי רגב: דרך אגב, יש לי חתימה של האוצר והשיכון עם סיכום על שלוש שנים, 110 מיליון שקלים כל שנה לטובת שיפוץ דירות.

<אמיר לוי: הכסף יאפשר שיפוץ של 12 אלף יחידות דיור.

<אמיר לוי: אני רוצה לחדד שוב ולומר שזה מעבר למה שיש בבסיס תציב משרד השיכון.

<אמיר לוי: שני הדברים האלה ביחד, אלה סכומים שיאפשרו גם רכישה של דירות וגם שיפוץ של דירות קיימות.

<אמיר לוי: תודה רבה.

מירי רגב: תודה.

מירי רגב: מנכ"ל משרד השיכון ואחר כך אנחנו עוברים להצבעות.

<שלמה בן אליהו: לגופו של עניין.

<שלמה בן אליהו: משרד השיכון, מינהל מקרקעי ישראל ומשרד האוצר, הנושא של ה-ותמ"ל הוא נושא מאוד חשוב מבחינתנו כדי לעמוד ביעדים וכדי שנוכל באמת להגיע למצב.

<שלמה בן אליהו: יש לי כבר שערות לבנות והייתי הרבה פעמים בתפקידים ממשלתיים ואני יכול לומר שלא היה דבר כזה שהייתה שותפות פעולה בין המשרדים כדי לעשות את המהלך של ה-ותמ"ל מאחר ואנחנו רואים בזה אפשרות להניע את שוק התכנון בקצב הרבה יותר גדול כדי שתהיה לנו סחורה לשווק.

דוד אזולאי: אף פעם לא היו אחים.

דוד אזולאי: פעם ראשונה שיש שני אחים.

<שלמה בן אליהו: לגבי הדיור הציבורי.

<שלמה בן אליהו: מה ששונה הפעם מפעמים קודמים זה שהכסף שמתקבל כתוצאה ממכירת הדירות של הדיור הציבורי הוא לא מגיע בעצם לתקציב, הוא לא מגיע למשרד האוצר ומתחלק בוועדת הכספים אלא זה כסף שמגיע לקרן שנמצאת במשרד השיכון וזה על פי חוק.

<שלמה בן אליהו: זאת אומרת, המכירות שהיו בעבר, הן היו מכירות מכוח החלטות מינהליות.

מירי רגב: למרות החוק.

<שלמה בן אליהו: לא היה חוק כי הכנסת הקפיאה את החוק.

<שלמה בן אליהו: הכנסת, זה אתם, הקפאתם את החוק.

מירי רגב: נכון.

תמר זנדברג: זה בגדר הרצחת וגם ירשת.

תמר זנדברג: גם הקפיאו את החוק ועכשיו אומרים לנו שלא היה חוק.

מירי רגב: מה לעשות שהחוק לא יושם?

פנינה תמנו: אבל מה שהיה, היה.

פנינה תמנו: אנחנו מנסים לתקן ולשפר.

תמר זנדברג: באדיבות שר האוצר דאז בנימין נתניהו, החוק הוקפא.

מירי רגב: ועכשיו באדיבות ראש הממשלה נתניהו ויאיר לפיד שר האוצר, החוק נכנס לתוקף.

תמר זנדברג: במקרה את החוק הזה אני מכירה ואפילו המלצתי המלצה לוועדה על ספרו של רן כהן שמתאר את מה שהיה.

מירי רגב: אנחנו כבר הולכים לסטימצקי לקנות את הספר.

תמר זנדברג: בכך גם תתרמי לרשת שנמצאת בקריסה.

<שלמה בן אליהו: השינוי שחל הוא שבעצם הכסף מגיע לקרן במשרד השיכון והקרן הזאת נועדה על פי החוק אך ורק לקנות דירות בדיור הציבורי.

<שלמה בן אליהו: עד עתה פנו כ-5,000 משפחות מדיירי הדיור הציבורי לרכוש דירות מהדיור הציבורי, חלקן התחילו בהליך הרכישה ומהכספים שהתקבלו בינתיים, אחרי התשלום הראשוני לקניית דירות בדיור הציבורי, כתוצאה מהרכישה של הדירות האלה, אנחנו לא יכולנו לקנות דירות כל עוד לא בוצעה ההחלטה לעשות את ההעברה של מעל מיליארד שקלים כדי שבאמצעותה נוכל לקנות דירות.

<שלמה בן אליהו: בעצם העברת ההחלטה בוועדת הכספים, כדי לקנות דירות היינו צריכים לקבל את ההרשאה התקציבית.

<שלמה בן אליהו: ההרשאה עברה בשבוע שעבר בוועדת הכספים ומכוחה אנחנו יכולים לקנות דירות.

<שלמה בן אליהו: זאת אומרת, עם הכסף שהגיע לקרן נוכל לקנות דירות.

<שלמה בן אליהו: אנחנו לא המתנו וכבר פרסמנו מודעות בעיתונים שאנחנו רוצים לקנות דירות במקומות מסוימים וקיבלנו הצעות מסוימות.

<שלמה בן אליהו: לאור ההרשאה, נתחיל לקנות דירות.

מירי רגב: אלף יחידות דיור?

<שלמה בן אליהו: סדר גודל של כל דירה נקנה היא בסביבות מיליון ו-100-200 אלף שקלים, כך שבהרשאה אפשר לקנות קרוב ל-900 עד 1,000 יחידות דיור.

מירי רגב: יופי.

מירי רגב: תודה רבה לך.

תמר זנדברג: אני רוצה לומר לפרוטוקול שבאמת יש הרבה אנשים בממשלה שצריכים לבקש היום סליחה מרן כהן שהאשימו אותו שבגללו הדיור הציבורי מידלדל אבל סוף כל סוף נזכרתם שאפשר לקיים את החלק השני של החוק שזה חידוש המלאי.

מירי רגב: אנחנו עוברים להצבעות.

דב חנין: כמה כספי מדינה הובטחו במסגרת הלחצים שלכם שלא קשורים לדיור הציבורי?

מירי רגב: אני מבקשת לעבור להסתייגות שלי, הבהרה של המשנה ליועץ המשפטי לממשלה והבהרה של תומר.

מירי רגב: אני מזכירה לכם שקואליציה בעד ואופוזיציה נגד, מי שלא יודע מה אלה הסתייגויות.

מירי רגב: מי בעד ההסתייגות של חברת הכנסת מירי רגב?

מירי רגב: בעד – 7

מירי רגב: התקבלה ההסתייגות של חברת הכנסת מירי רגב

מירי רגב: ההסתייגות התקבלה.

מירי רגב: אנחנו עוברים להצבעה על הרביזיות.

מירי רגב: היועץ המשפטי, אנא עזור לי כאן עם הרביזיות.

מירי רגב: המנכ"ל, תודה לך.

<תומר רוזנר: לחברי הכנסת הופץ מסמך מעודכן.

<תומר רוזנר: שימו לב, יש מספור מעודכן.

<תומר רוזנר: אנחנו מתחילים בהסתייגות מספר 8 שהתקבלה.

<תומר רוזנר: הוועדה צריכה להחליט אם היא רוצה לקיים בסעיף דיון מחדש.

מירי רגב: לגבי כל רביזיה, אנחנו מצביעים פעמיים.

מירי רגב: קודם האם אנחנו רוצים לקיים על זה דיון.

מירי רגב: להסתייגות 8.

מירי רגב: מי בעד לפתוח את הדיון מחדש?

מירי רגב: בעד – 7

מירי רגב: אושרה פתיחת הדיון

מירי רגב: אנחנו פותחים את הדיון.

<תומר רוזנר: את ההסתייגות הגישה קבוצת העבודה וקבוצת ישראל ביתנו.

מירי רגב: העבודה או ישראל ביתנו יכולים להציג.

<דניאל מרציאנו: מירי, אחות יקרה, אם זה לא יעבור ולא יסתדר, אני הולך להוציא לכם את המדינה לרחובות.

מירי רגב: אל תדאג, תאמין לי שזה יעבור.

מירי רגב: אני אומרת לך שלא לחינם פיצלתי את החוק.

<דניאל מרציאנו: כמו שחברת הכנסת הנכבדה אמרה, למתנחלים מעבירים כסף רב במריצות.

מירי רגב: הלוואי ויעבירו להם אבל גם להם וגם לכם.

מירי רגב: אנחנו בהמשך הצבעות.

מירי רגב: מי בעד הסתייגות מספר 8?

מירי רגב: בעד – 6

מירי רגב: ההסתייגות מספר 8 לא התקבלה

מירי רגב: ההסתייגות נפלה.

תמר זנדברג: אין איזה כלל בתקנון שחבר כנסת, כמו בכדורגל כאשר כל הכדור צריך לעבור את הקו, כל גופו צריך להיות בתוך החדר?

מירי רגב: זבולון כלפה, כנס פנימה.

מירי רגב: האם אתם בעד לפתוח את הדיון בהסתייגות מספר 9?

מירי רגב: מי בעד?

מירי רגב: בעד – 8

מירי רגב: אושר לפתוח לדיון את ההסתייגות

מירי רגב: היחידי שיכול לדבר דקה זאת קבוצת יהדות התורה.

מירי רגב: עוד הערה אחת מהקהל וכולם בחוץ.

מירי רגב: כך אי אפשר לנהל הצבעות.

<קריאה: הרסתם את הדיור הציבורי.

<קריאה: אנחנו יוצאים.

מירי רגב: להתראות.

מירי רגב: בשורות טובות.

מירי רגב: יהדות התורה, אייכלר, דקה בדיוק.

ישראל אייכלר: אני רוצה לומר ליושבת ראש הוועדה ולוועדה כולה שהאמת היא שעמדת יהדות התורה הייתה בכל התקופה עד כמה שאפשר יותר להריץ תכניות, להריץ בנייה ולהוסיף דירות לשוק – יותר טוב לכלל האזרחים.

ישראל אייכלר: לכן היינו תומכים בכל המהלכים שהיו לפשט ולהקל על מוסדות התכנון כי אנחנו יודעים שצוואר הבקבוק של הבנייה בארץ, הן ועדות התכנות והמתכננים במשרדי הממשלה.

ישראל אייכלר: הם אלה שיצרו את צוואר הבקבוק וכולנו סובלים מזה.

ישראל אייכלר: אבל זה שאנחנו יושבים כאן עכשיו, אנחנו בעצם משרתים מפלגה כמו יש עתיד שרוצה להביא הישג כלשהו ולכן אנחנו צריכים לשבת אחר הצהרים ביום רביעי לפני סיום הפגרה.

ישראל אייכלר: עכשיו אנחנו במלחמה, מיליוני אזרחים נמצאים ליד חדרי המיגון, רבבות חיילים נמצאים בסכנה ואני חושב שמדינה לא צריכה לעסוק בדברים כאלה בזמן מלחמה ובפרט כאשר יש הרבה אזרחים שמרגישים נפגעים מאותם חוקים.

מירי רגב: עברה דקה.

מירי רגב: על פי התקנון יש לך דקה לנמק כי כבר נימק את זה בהסתייגויות חבר הכנסת יעקב אשר.

ישראל אייכלר: עוד משפט.

ישראל אייכלר: בחדר סמוך, בוועדת הכספים, הולכת מדינת ישראל וממשלת ישראל להכריז מלחמה נגד שני מיליון אזרחים שהם חרדים וערבים.

ישראל אייכלר: בשעה שמדינת ישראל נלחמת נגד האויבים מבחוץ, ממשלת ישראל היא אויבת מבפנים לשני מיליון אזרחים.

ישראל אייכלר: אני חושב שזה בלתי מוסרי ולכן גם שם הדיון הוא בלתי מוסרי וגם כאן.

ישראל אייכלר: אנחנו נתנגד לזה כדי לא לתת לאותם צארים, שרים סוררים שהם צוררי היהדות החרדית שיוכלו להביא הישגים לציבור בזמן מלחמה כאשר כל עם ישראל צריך להיות מאוחד, מאוחד עם החיילים ועם האזרחים, אבל הם נלחמים נגדנו.

ישראל אייכלר: המלחמה הזאת היא בזויה ועל זה רציתי להשתמש בזכות הדיבור שלי.

מירי רגב: תודה רבה.

מירי רגב: אני רק אומרת בעניין הזה של קרקע פרטית מול קרקע ציבורית.

מירי רגב: ארז, כרגע יש לנו המון התניות של היועץ המשפטי של הוועדה ושלכם בעניין של קרקע פרטית.

מירי רגב: לא הצלחנו להכניס גם קרקע פרטית כאן ואני חושבת שההסתייגות של יעקב אשר במהותה היא הסתייגות נכונה.

מירי רגב: אנחנו ננסה להביא הצעת חוק של הוועדה להרחיב את זה.

מירי רגב: נשב אתכם, אתך ועם תומר, כדי להביא הצעת חוק להגדיל לא רק במינהל מקרקעי ישראל, לא אדמת מדינה, אלא גם באדמה פרטית.

מירי רגב: כרגע אנחנו כמובן מצביעים נגד ההסתייגות הזאת של חבר הכנסת אשר.

מירי רגב: מי בעד הסתייגות מספר 9?

מירי רגב: בעד – 6

מירי רגב: הסתייגות מספר 9 לא התקבלה

מירי רגב: ההסתייגות נפלה.

מירי רגב: רביזיה מספר 14 של קבוצת חד"ש, מרצ, ש"ס והעבודה.

מירי רגב: אני מבקשת לפתוח את הדיון בהסתייגות.

מירי רגב: מי בעד?

מירי רגב: בעד – 7

מירי רגב: אושר לפתוח את הדיון

מירי רגב: אנחנו פותחים את הדיון.

מירי רגב: מי רוצה לדבר דקה?

דב חנין: אני מוכן.

דב חנין: יושבת הראש, את הולכת להצביע כרגע נגד העמדה של עצמך.

דב חנין: הרעיון להכניס את הדרישה של לפחות שלושים אחוזים הוא רעיון שאנחנו כולנו הסכמנו עליו בוועדה, כולל את גברתי יושבת הראש.

דב חנין: לפחות שלושים אחוזים, זה לא אומר שיעשו חמישים אחוזים.

דב חנין: הרי הממשלה מנסה לצמצם ככל האפשר את האחוז הזה אבל זה מאפשר שבמקומות מסוימים זה לא יהיה שלושים אחוזים אלא יהיו 32 אחוזים, יהיו 31 אחוזים, יהיו 33 אחוזים.

דב חנין: הדבקות הקיצונית של הממשלה בשלושים אחוזים ולא אפילו דירה אחת יותר, זה אומר שלא מתכוונים גם לשלושים אחוזים.

דב חנין: תודה.

מירי רגב: אני לא מקבלת את מה שאתה אומר.

מירי רגב: הם יעמדו בשלושים אחוזים.

מירי רגב: היה כאן גדעון סער בנושא פינוי-בינוי והוכחנו לכם שהוא לא אישר תכנית וד"לית כי לא היו שם מספר האחוזים אותו קבענו בדירות קטנות.

מירי רגב: אני חושבת שזה לא הוגן להגיד את זה.

מירי רגב: החוק הזה מתכוון לשלושים אחוזים וזה מה שיהיה.

מירי רגב: באותם מקומות שאי אפשר, אז אי אפשר.

מירי רגב: מה לעשות?

מירי רגב: אז הממשלה תקבע.

מירי רגב: אני מבקשת להצביע על הסתייגות מספר 14.

מירי רגב: מי בעד?

מירי רגב: בעד – 6

מירי רגב: הסתייגות מספר 14 לא התקבלה

מירי רגב: ההסתייגות נפלה.

<תומר רוזנר: עכשיו אנחנו עוברים ל-25 עד 28 יחד.

מירי רגב: על פי היועץ המשפטי של הוועדה, אנחנו עוברים ל-25 עד 28 ביחד.

<תומר רוזנר: ארבעת ההסתייגויות הללו עוסקות באותו עניין בדיוק של הדיור הציבורי והאחוזים השונים והן כמובן גם סותרות זו את זו.

<תומר רוזנר: אם הוועדה תחליט לקיים בהן דיון מחדש, היא כמובן תצטרך להכריע ביניהן, אם היא תקבל זאת.

מירי רגב: לא אנחנו נכריע.

מירי רגב: המסתייגים יכריעו.

<תומר רוזנר: לא.

<תומר רוזנר: הוועדה צריכה להכריע, ככל שהן יתקבלו.

מירי רגב: מי בעד לפתוח את הדיון בהסתייגויות 25 עד 28?

מירי רגב: בעד – 7

מירי רגב: אושר לפתוח את הדיון בהסתייגויות 25 עד 28

מירי רגב: אנחנו פותחים את הדיון.

מירי רגב: מי רוצה להציג?

<תומר רוזנר: אם יש אחד שרוצה להציג על כולן, שיציג אחד על כולן.

מירי רגב: או אחד לכל אחת?

<תומר רוזנר: איך שאתם רוצים.

פנינה תמנו: אחד יציג על הכול

מירי רגב: מי מהמסתייגים רוצה לדבר על זה?

מירי רגב: דקה.

פנינה תמנו: אי אפשר להציג בדקה על הכול ביחד?

מירי רגב: לא.

מירי רגב: אני עובדת על פי התקנון ועל פי היועץ המשפטי של הוועדה.

מירי רגב: דקה דוד אזולאי ולאחר מכן תמר זנדברג.

דוד אזולאי: אני חושב שאנחנו עושים כאן מעשה שלא ייעשה בכך שאנחנו מקיימים דיון, כפי שאמר גם חברי, ומסייעים למפלגה שחרתה על דגלה פגיעה בציבורים מסוימים, בעיקר בחרדים.

דוד אזולאי: זה מתחיל בילדים, בקייטנות, בדיור ולצערי אנחנו נמצאים כאן בזמן, ואני ביקשתי לא מהיום אלא מתחילת הדיונים האלה ואמרתי שזה לא הזמן לעסוק בדיונים שהם שנויים במחלוקת.

פנינה תמנו: נכון.

פנינה תמנו: הזמן היה לפני שהגענו לכנסת.

מירי רגב: ש"ס התנגדו לחוקים.

פנינה תמנו: הייתם צריכים לעשות את זה לפני שהגענו לכנסת.

דוד אזולאי: ברוכה הבאה לישיבות.

פנינה תמנו: אדוני המכובד, הייתם צריכים לעשות את זה קודם לכן.

מירי רגב: אנחנו לפחות מזיזים משהו.

מירי רגב: בושה.

ישראל אייכלר: אטיאס לא כאן, אבל אני יודע שהיועצים המשפטיים יודעים את כל מה שהוא רצה לעשות.

פנינה תמנו: גם אני הייתי רוצה יותר, אבל אנחנו מזיזים משהו שאתם לא הזזתם במשך שנים.

דוד אזולאי: יש לכם רוב, לפחות תנו לנו לדבר.

דוד אזולאי: יש לכם את הרוב הדורס.

דוד אזולאי: מצדך גם לא היו נותנים לנו לדבר.

דוד אזולאי: יש לך רוב, תצביעו.

דוד אזולאי: מה הבעיה שלך?

דוד אזולאי: אני חוזר ואומר, ההיסטוריה עוד תשפוט אתכם.

דוד אזולאי: בזמן שבנינו נופלים ואנחנו מנחמים אבלים והולכים להלוויות ומבקרים פצועים, אתם עוסקים כאן בדברים שהם שנויים במחלוקת ויותר ויותר גורמים לחילוקי דעות ומחלוקות בתוך עם ישראל.

דוד אזולאי: ברשותך, אני רוצה להתייחס לנושא שהעליתי כאן.

מירי רגב: סיימת את הדקה ואני נותנת לך ממש עוד משפט לסיים.

דוד אזולאי: תודה.

דוד אזולאי: סיימתי.

מירי רגב: חברת הכנסת זנדברג.

תמר זנדברג: חברות וחברים, זה לא סוד שהרבה מאתנו כאן התנגדנו לחוק הזה כי אנחנו חושבים שהוא חוק לא טוב תכנונית ובגלל עוד סעיפים שתכף נגיע אליהם.

תמר זנדברג: הסעיף הזה היה סעיף שכל הוועדה עמדה מאוחדת.

תמר זנדברג: בפעם האשונה בתולדות ישראל דיברו על האפשרות להכניס את הדיור הציבורי כאלמנט תכנוני שמבטיח במסגרת המטריה הכוללת של פתרונות הדיור להיאבק על הדיור הציבורי.

תמר זנדברג: היינו כאן והיו כאן מסביב דיירים של הדיור הציבורי ששמעו כאן נאומים חוצבי להבות שאמרו שאנחנו לא ניתן ולא נעביר את החוק הזה בלי דיור ציבורי, ולא יהיה למעמד הבינוני בלי שיהיה לדיור הציבורי, והדיור הציבורי חייב להיות חלק אינטגרלי מהחוק הזה.

תמר זנדברג: מה שאנחנו רואים ברגעים אלה ממש, מי שעוד נשאר כאן ומי שצופה בנו, זאת פשוט ההתקפלות לא של השנה אלא זאת ההתקפלות של המאה.

תמר זנדברג: איפה מנכ"ל משרד השיכון שדיבר כאן קודם על כך שעשיו נותנים את המעט הקטן שהיה צריך להיכנס לפני עשרים שנים?

מירי רגב: סיימת את הדקה.

תמר זנדברג: עכשיו נותנים אותו.

תמר זנדברג: אני שוב אומרת מירי, באמת, כל הכבוד לך על שהשגת את מה שמשרד השיכון היה צריך לתת לפני עשרים שנים והיה צריך לתת כל שנה במשך עשרים השנים האחרונות אבל זה ישראל ביתנו והבית היהודי.

מירי רגב: סיימת לדבר.

תמר זנדברג: זאת ההתקפלות של העשור ורק דבר אחד תגידו לנו והוא כמה כסף נתתם להתנחלויות כדי שיתמכו בהצעת החוק הזאת.

מירי רגב: אל תענה ואל תתייחס.

מירי רגב: מי עוד ביקש לדבר על זה?

מירי רגב: חבר הכנסת דב חנין, דקה.

דב חנין: תודה גברתי.

דב חנין: כולנו מסביב לשולחן הזה מכירים את הבעיה.

דב חנין: בדיור הציבורי חסרות המון המון דירות.

דב חנין: זה מה שמייצר את המצוקה הבלתי אפשרית שאנשים לא מסוגלים להגיע לדירה, גם לדיור הציבורי, גם כשהם כבר זכאים.

דב חנין: הם עומדים בתור בלתי אפשרי במשך שנים רבות.

דב חנין: כולנו מכירים את הבעיה.

דב חנין: עכשיו מדינת ישראל, גברתי יושבת הראש, עושה מהלך מאוד גדול של בנייה למגורים בהיקפים עצומים.

דב חנין: מתוך המהלך הגדול שכרוך במחירים חברתיים וסביבתיים מאוד קשים, הדרישה שלנו הייתה לעגן לפחות חלק – לא את הרוב, אפילו לא את המיעוט הגדול - לטובת הגדלת מלאי הדירות של הדיור הציבורי.

דב חנין: זאת הדרך היחידה הריאלית בעולם המציאות להגדיל את המלאי הזה.

דב חנין: כל מה שאתם עושים וכל מה שאתם מציעים, אנחנו הרי ניפגש – לא פה כי אני לא אהיה כאן אבל אתם תהיו כאן עוד הרבה שנים – ואתם תצטרכו לתת הסברים לציבור הישראלי איך מלאי הדירות בדיור הציבורי הלך והצטמצם, איך מתוך המספר של הדירות יש לנו היום, בעוד חמש שנים נהיה עם פחות דירות.

דב חנין: הרי הדברים האלה רשומים בפרוטוקול.

דב חנין: אתם תצטרכו לתת את ההסברים.

מירי רגב: נגמרה לך הדקה.

מירי רגב: נתתי לך גם זמן להסתייגויות.

מירי רגב: חבר'ה, תהיה הגונים, יש תקנון.

מירי רגב: אתם מאוד מקפידים על הרמת היד, נכון?

מירי רגב: אז תעמדו גם בזמנים.

דב חנין: אני במשפט סיום.

ישראל אייכלר: עוד מעט הליכוד באופוזיציה.

ישראל אייכלר: תשמרי על זכויות האופוזיציה.

מירי רגב: אל תדאג.

מירי רגב: זה לא יקרה כל כך מהר.

דב חנין: אתם תצטרכו לתת את ההסברים לשאלה איך מלאי הדירות בדיור הציבורי הצטמצם.

דב חנין: הדרך היחידה למנוע את זה היא באמצעות החוק הזה.

מירי רגב: לפני שאנחנו עוברים להצבעה, אני רוצה לומר כמה מלים.

מירי רגב: הדיור הציבורי הוא נושא חשוב מאוד אבל השנאה שאני שומעת כאן כלפי ההתנחלויות, היא פשוט מכוערת.

מירי רגב: אין קשר בין ההתנחלויות לבין הדיור הציבורי.

מירי רגב: כמה כסף קיבלתם להתנחלויות?

מירי רגב: הלוואי כמה שיותר.

תמר זנדברג: באמת?

תמר זנדברג: אין קשר?

מירי רגב: עכשיו אני מדברת.

מירי רגב: את דיברת וגם לי מותר לדבר בלי שיפריעו לי.

משה זלמן פייגלין: אני יכול להגיב כמתנחל?

מירי רגב: לא.

מירי רגב: אתה מתנחל ולכן אסור לך לדבר.

משה זלמן פייגלין: יש כלל כזה שאם משמיצים מישהו, נותנים לי את זכות התגובה?

תמר זנדברג: מי השמיץ?

משה זלמן פייגלין: את.

משה זלמן פייגלין: את משמיצה משום שאתם – סליחה על ההתפרצות אבל אני חייב לומר זאת – עליתם למדינה טריליון שקלים ועוד 11.4 אחוזים.

משה זלמן פייגלין: אתם, השמאל הקיצוני ואין פתרון.

משה זלמן פייגלין: אין פתרון לדיור, כולל החוק הזה, מלבד יהודה ושומרון.

משה זלמן פייגלין: זכרו מה שאמרתי לכם עכשיו.

מירי רגב: הדיור הציבורי, אפשר להגיד כל מה שרוצים עליו, אבל דבר אחד לא תיקחו, הדיור הציבורי לא טופל.

מירי רגב: סליחה דוד אזולאי, אתה חבר שלי ואני מעריכה אותך, אבל אטיאס עצמו התנגד לחוקים שאני הבאתי על הדיור הציבורי, על מע"מ אפס, אני ומרינה סולודקין ואחרים.

מירי רגב: לכן אני אומרת לך חד וחלק שלא אתם ולא אנחנו טפלנו בדיור הציבורי.

דב חנין: אנחנו מוכנים לטפל.

מירי רגב: אבל אתם תישארו באופוזיציה.

מירי רגב: היום יש לנו זכות שקיבלנו אותה וועדת הפנים מביאה מיליארד וחצי שקלים.

מירי רגב: לא מספיק, צריך יותר, הלוואי ואפשר לעשות יותר, אבל אני סומכת על המילה של שר האוצר.

מירי רגב: אם שר האוצר אמר לי שזאת רק תחילת הדרך, זאת רק תחילת הדרך.

משה זלמן פייגלין: מי שהבריח אותנו מעזה, גם עלה לנו כסף.

משה זלמן פייגלין: כל רקטה שעכשיו עפה מעזה, היא עפה ממקום שבו הייתה התנחלות.

משה זלמן פייגלין: אלה המחירים שלכם.

משה זלמן פייגלין: אתם מדברים על כסף שהולך למתנחלים?

משה זלמן פייגלין: כמה אתם עולים היום לעם ישראל בדם ובדמים.

משה זלמן פייגלין: תתביישו לכם.

משה זלמן פייגלין: אתם האחרונים שיש לכם זכות לדבר על כספי הציבור.

משה זלמן פייגלין: טריליון שקלים אתם עליתם עד עכשיו ואתם עכשיו עולים כסף, לעזאזל.

משה זלמן פייגלין: כל המלחמה הזאת היא בגללכם.

דב חנין: תירגע.

משה זלמן פייגלין: במקום לזרוק על תל אביב עגבניות שרי, זורקים עלינו מגוש קטיף טילים והטילים האלה עולים כסף וההגנה עולה כסף.

משה זלמן פייגלין: הכול זה כסף שיוצא בגללכם.

משה זלמן פייגלין: תסתמו כבר את הפה שלכם עם הסיפור ההזוי הזה של ההתנחלויות.

תמר זנדברג: יש גבול לכל תעלול.

משה זלמן פייגלין: אין אוכלוסייה יותר יצרנית מהמתנחלים.

מירי רגב: גם כך אנחנו בתקופה קשה, בואו ננסה להוריד את הטונים.

משה זלמן פייגלין: אני לא הייתי זה שדיבר על מריצות להתנחלויות ומזכיר את ההתנחלויות בכל פעם.

פנינה תמנו: גברתי היושבת ראש, אפשר לא לקחת את הדיון למקומות האלה?

משה זלמן פייגלין: לפחות בשלב הזה תשתקו ותפסיקו לדבר על ההתנחלויות.

משה זלמן פייגלין: אני לא מבין איך אתם מעזים עוד להוציא את הראש שלכם ולדבר בכלל בזמן הזה.

מירי רגב: אני אתחיל להוציא אנשים.

תמר זנדברג: סליחה, אני לא אעבור לסדר היום על הדברים האלה.

משה זלמן פייגלין: גם אני לא אעבור לסדר היום.

משה זלמן פייגלין: אתם עולים לעם ישראל בדם ובדמים.

משה זלמן פייגלין: תפסיקו להשמיץ.

משה זלמן פייגלין: לפחות עכשיו תפסיקו להשמיץ.

משה זלמן פייגלין: אני לא אתן לך לדבר.

משה זלמן פייגלין: אני אכנס לדבריך.

משה זלמן פייגלין: את התחלת ועכשיו אני אסיים.

פנינה תמנו: זה מה שאתם רוצים שהחיילים יראו בטלוויזיה?

מירי רגב: אני קוראת לסדר.

משה זלמן פייגלין: אתם תמשיכו להאשים את המתנחלים כשעל תל אביב נופלים טילים שנורים מגוש קטיף?

משה זלמן פייגלין: אתם לא מתביישים?

משה זלמן פייגלין: תפסיקו לדבר על המתנחלים.

משה זלמן פייגלין: עכשיו תפסיקו לדבר על המתנחלים.

משה זלמן פייגלין: לפחות עכשיו.

משה זלמן פייגלין: אין לכם בושה.

משה זלמן פייגלין: אין לכם בושה.

משה זלמן פייגלין: בשלב הזה כשעם ישראל חוטף את מה שהבאתם עליו, אתם מאשימים את המתנחלים?

משה זלמן פייגלין: אתם לא מתביישים?

תמר זנדברג: אי אפשר לעבור על זה לסדר היום.

משה זלמן פייגלין: ועוד איך תעברי על זה לסדר היום.

משה זלמן פייגלין: ועוד איך.

תמר זנדברג: אני מצטערת מאוד, אף אחד לא ישב כאן - - -

משה זלמן פייגלין: אם את מצטערת, אז תתנצלי.

משה זלמן פייגלין: עכשיו את מאשימה את המתנחלים?

פנינה תמנו: גברתי היושבת ראש, אפשר להמשיך בישיבה?

משה זלמן פייגלין: יש גבול גברתי יושבת הראש.

משה זלמן פייגלין: זה לא יכול להיות.

מירי רגב: הבנתי את זה.

מירי רגב: די.

תמר זנדברג: גברתי יושבת הראש - - -

משה זלמן פייגלין: אז אל תתני לה לדבר.

משה זלמן פייגלין: אם די, אז די.

תמר זנדברג: הוא יתנצל לפרוטוקול.

משה זלמן פייגלין: לא.

משה זלמן פייגלין: אני לא מוכן לשתוק.

תמר זנדברג: אני לא מוכנה שיאשימו אותי במלחמה.

משה זלמן פייגלין: עכשיו נופלים טילים על תל אביב בגללכם ואתם מאשימים את המתנחלים?

דב חנין: מה זה בגללכם?

דב חנין: באמת.

משה זלמן פייגלין: בגללכם, כי אתם הברחתם אותנו מעזה.

משה זלמן פייגלין: אתם הברחתם אותנו מעזה.

תמר זנדברג: אני לא מוכנה לעבור על זה לסדר היום.

משה זלמן פייגלין: והטילים נופלים על תל אביב ומשוגרים מעזה.

משה זלמן פייגלין: עכשיו אתם מאשימים את המתנחלים?

משה זלמן פייגלין: אתם לא מתביישים?

משה זלמן פייגלין: לפחות עכשיו תשתקו.

משה זלמן פייגלין: תפסיקו להזכיר את ההתנחלויות בכל רגע.

משה זלמן פייגלין: יש שלב שבו אי אפשר לשתוק יותר.

פנינה תמנו: אתה מכבד את החיילים.

פנינה תמנו: די.

פנינה תמנו: מספיק עם זה.

תמר זנדברג: סליחה רגע, הוא לא יאשים אותי בזה.

משה זלמן פייגלין: ועוד איך אני אאשים אותך.

תמר זנדברג: אי אפשר להמשיך בישיבה הזאת.

משה זלמן פייגלין: אני ועוד איך אאשים אותך.

משה זלמן פייגלין: קחי בחזרה את מה שאמרת על המתנחלים.

תמר זנדברג: מה אמרתי?

משה זלמן פייגלין: אמרת שהכסף הולך להתנחלויות.

תמר זנדברג: לא.

משה זלמן פייגלין: אז אני אומר לך שהכסף הולך אליכם.

משה זלמן פייגלין: הכסף הולך לשמאל הקיצוני.

משה זלמן פייגלין: כל המחיר של המלחמה הזאת, בגללכם.

פנינה תמנו: אפשר הפסקה לשתי דקות?

פנינה תמנו: כך אי אפשר להמשיך.

תמר זנדברג: אפשר לדבר על כסף, כל אחד יכול להגיד מה שהוא רוצה, אבל אף אחד כאן לא יאשים חבר או חברת כנסת ביצירת המצב.

משה זלמן פייגלין: בשלב הזה תשתקו.

משה זלמן פייגלין: בשלב הזה תתביישו.

תמר זנדברג: חוצפן.

משה זלמן פייגלין: בשלב הזה תסתמו את הפה.

משה זלמן פייגלין: להמשיך להאשים את המתנחלים עכשיו?

תמר זנדברג: גברתי יושבת הראש, אי אפשר לקבל את זה.

משה זלמן פייגלין: תחשבו קצת על עצמכם.

משה זלמן פייגלין: תתביישו קצת.

משה זלמן פייגלין: מאיפה עפים הטילים עכשיו?

משה זלמן פייגלין: איפה שישבו ישובים יהודיים פורחים, משם זורקים עליכם טילים.

מירי רגב: אני מעירה לך בפעם הראשונה.

מירי רגב: די.

ישראל אייכלר: זאת הסיבה שלא עושים חוקים קונטרברסיאליים בזמן מלחמה.

דוד אזולאי: לכן ביקשנו שהדיונים האלה לא יהיו.

דוד אזולאי: זאת התוצאה של הדיונים האלה.

תמר זנדברג: אני מבקשת שימחקו את הדברים מהפרוטוקול או שאנחנו לא נמשיך בישיבה.

תמר זנדברג: אני לא אעבור עלזה לסדר היום.

מירי רגב: את צודקת.

מירי רגב: גם אני לא עברתי לסדר היום על "ידיך מגואלות בדם" ולכן הלכתי לוועדת האתיקה.

תמר זנדברג: מה זה קשור?

אחמד טיבי: אבל הוצאת את זחאלקה באמצעות מאבטחים בצורה ברוטלית וכאן את לא מעירה.

אחמד טיבי: כך את מנהלת ישיבה, באופן סובייקטיבי.

מירי רגב: אני לא יכולה לדרוש ממנו להתנצל בפניך.

אחמד טיבי: עומדים כאן שלושה אנשי משמר ואת לא מבקשת ממנו לעזוב.

פנינה תמנו: אפשר להמשיך הלאה?

פנינה תמנו: נראה לי שזה הזמן להמשיך.

פנינה תמנו: גברתי היושבת ראש, אפשר להמשיך הלאה?

אחמד טיבי: אי אפשר לנהל ישיבה בצורה כזאת.

אחמד טיבי: אי אפשר.

תמר זנדברג: אי אפשר לעבור על זה לסדר היום.

פנינה תמנו: אפשר.

פנינה תמנו: אם נשמור על הפה שלנו, אפשר.

תמר זנדברג: אין גבול להסתה הזאת.

רוברט אילטוב: גם לו מותר לדבר.

מירי רגב: חברים, אפשר להירגע?

רוברט אילטוב: חופש הביטוי.

תמר זנדברג: מה אתה אומר?

תמר זנדברג: אתה מדבר על חופש הביטוי?

מירי רגב: אנחנו חוזרים להצבעות.

מירי רגב: מי בעד הסתייגות מספר 25?

מירי רגב: בעד – 6

מירי רגב: הסתייגות מספר 25 לא התקבלה

מירי רגב: ההסתייגות לא התקבלה.

מירי רגב: מי בעד הסתייגות מספר 26?

מירי רגב: בעד – 6

מירי רגב: הסתייגות מספר 26 לא התקבלה

מירי רגב: ההסתייגות לא התקבלה.

מירי רגב: מי בעד הסתייגות מספר 27?

מירי רגב: בעד – 6

מירי רגב: הסתייגות מספר 27 לא התקבלה

מירי רגב: ההסתייגות לא התקבלה.

מירי רגב: מי בעד הסתייגות מספר 28?

מירי רגב: בעד – 6

מירי רגב: הסתייגות מספר 28 לא התקבלה

מירי רגב: ההסתייגות לא התקבלה.

מירי רגב: להסתייגות מספר 33.

מירי רגב: מי בעד פתיחת הדיון?

מירי רגב: בעד – 7

מירי רגב: אושר לפתוח את הדיון

מירי רגב: אנחנו פותחים את הדיון.

מירי רגב: מי אמור לדבר?

מירי רגב: חד"ש, מרצ או ש"ס.

<תומר רוזנר: לא רוצים לדבר.

מירי רגב: מי בעד הסתייגות מספר 33?

מירי רגב: בעד – 6

מירי רגב: הסתייגות מספר 33 לא התקבלה

מירי רגב: ההסתייגות נפלה.

מירי רגב: להסתייגות 37.

מירי רגב: לפי בקשתו של חבר הכנסת כלפה, אני פותחת את הדיון בהסתייגות שלך ואז אתה מבקש להסיר אותה.

מירי רגב: מי בעד לפתוח את הדיון בהסתייגות מספר 37?

מירי רגב: בעד – 6

מירי רגב: אושר לפתוח את ההסתייגות לדיון

מירי רגב: פתחנו את ההסתייגות לדיון.

מירי רגב: ביקשת להסיר את ההסתייגות?

זבולון כלפה: אנחנו מסירים את ההסתייגות.

תמר זנדברג: זבולון, מה קיבלת היום?

דב חנין: אני מבקש להעלות אותה.

פנינה תמנו: אני אגיד לך מה הוא קיבל.

פנינה תמנו: הורדת מחירי הדיור, זה מה שאתם שוכחים.

פנינה תמנו: מרוב בלבלת אתם שוכחים את העיקר.

פנינה תמנו: את מבינה?

פנינה תמנו: הם שוכחים את העיקר, את זה שצריך להוריד את מחירי הדיור.

מירי רגב: צאי החוצה.

דב חנין: אני מבקש להעלות את ההסתייגות.

ישראל אייכלר: זבולון, תזכור שההתנחלויות לא מקבלות באפס אחוז מע"מ.

<תומר רוזנר: כיוון שההסתייגות של סיעת חד"ש הוסרה בעקבות ההסתייגות של זבולון כלפה בשעתו, הוא זכאי לבקש להצביע עליה שוב.

<תומר רוזנר: על הסתייגות מספר 36.

תמר זנדברג: את הכסף להתנחלויות כבר קיבלתם, על המע"מ אפס.

תמר זנדברג: את אותו כסף, פעמיים מכרתם?

תמר זנדברג: אני קוראת עיתונים.

תמר זנדברג: את אותו דבר הבטיחו לכם גם על המע"מ אפס וגם על זה?

מירי רגב: תודה שאתם עוזרים לי כאן, הקואליציה.

מירי רגב: פנינה, שבי.

מירי רגב: מי בעד הסתייגות מספר 36?

דב חנין: אני רוצה לנמק.

תמר זנדברג: מה קיבלת?

תמר זנדברג: לא אני אלא הציבור רוצה לדעת.

<קריאה: הציבור יודע.

רוברט אילטוב: הציבור שלך לא בחר בי אלא הציבור שלי בחר בי.

מירי רגב: חברים, אני מבקשת, תעזרו לי.

מירי רגב: יושב ראש סיעת ישראל ביתנו.

תמר זנדברג: הציבור שבחר בך זה ליברמן ולא ציבור.

מירי רגב: דב, דקה לנימוק.

דב חנין: תודה.

דב חנין: ההסתייגות שלנו, אני רוצה לחדד את זה לפני חברי הוועדה, היא פחות מרחיקת לכת מההסתייגות של חבר הכנסת כלפה.

דב חנין: אנחנו מציעים מנגנון שהוא מנגנון יותר מתון.

דב חנין: אנחנו לא מציעים למחוק לגמרי את הסעיף.

דב חנין: אנחנו מציעים מנגנון ערעורי ששני חברים של הוועדה יכולים לדרוש בכתב דיון נוסף בעניין בו התקבלה ההחלטה במועצה הארצית.

מירי רגב: אתה רצית את הסתייגות 35.

מירי רגב: היועץ המשפטי עוזר לך לחזור לסעיף.

דב חנין: לא.

דב חנין: אני רציתי גם את 35 וגם את 36.

<תומר רוזנר: היא עוד לא התקבלה.

דב חנין: בסדר.

דב חנין: 35.

דב חנין: גם הסתייגות 35 שלנו היא יותר מתונה מאשר ההסתייגות המקורית של חבר הכנסת כלפה שהולכת באמת עד הסוף והאמת היא שהוא צודק.

דב חנין: אבל אנחנו ניסינו בהסתייגות שלנו למצוא איזושהי דרך מלך ולומר שהוועדות המחוזיות ייכנסו למקום שמוגדר כרגע למועצה הארצית ולמוסד תכנוני אחר.

דב חנין: אנחנו מציעים את סעיף קטן (ב), שאני מיד אקריא אותו, למחוק ואני גם אסביר למה.

מירי רגב: כבר עברה דקה וחצי.

פנינה תמנו: הוועדה המיוחדת?

מירי רגב: אתה לא צריך להקריא.

מירי רגב: רק תסביר.

מירי רגב: אתה כבר דקה וחצי מדבר ואני נותנת לך עוד חצי דקה.

דב חנין: רגע.

דב חנין: אני צריך לראות את הסעיף.

דב חנין: אנחנו מדברים על מחיקת אותו סעיף שמאפשר את מנגנוני הסטייה מהוראות תמ"א 35 אבל אנחנו כן מאפשרים לוועדה שתוקם מכוח חוק ה-ותמ"ל סמכויות שהן שקולות לזו של ועדה מחוזית.

דב חנין: זאת אומרת, זה יהיה גוף תכנוני אבל גוף תכנוני שבעצם יהיה כפוף לערעור בפני המועצה הארצית.

מירי רגב: מי בעד הסתייגות מספר 35?

מירי רגב: בעד – 5

מירי רגב: הסתייגות מספר 35 לא התקבלה

מירי רגב: ההסתייגות נפלה.

מירי רגב: אנחנו ברביזיה האחרונה לפני הצבעה על החוק.

מירי רגב: רביזיה על הסתייגות מספר 48.

מירי רגב: מי בעד לפתוח אותה?

מירי רגב: בעד – 6

מירי רגב: אושר לפתוח את ההסתייגות

מירי רגב: אנחנו פותחים את ההסתייגות.

מירי רגב: מי רוצה להסביר אותה בדקה?

<תומר רוזנר: לא רוצים.

ישראל אייכלר: אני רוצה את הדקה לגבי 46.

מירי רגב: 48.

ישראל אייכלר: אני רוצה את הדקה.

ישראל אייכלר: אני רוצה להגיד כמה דברים.

מירי רגב: אתם לא בין המסתייגים ולכן אתה לא יכול לקחת את הדקה.

מירי רגב: דב חנין, בבקשה.

דב חנין: תודה גברתי.

דב חנין: אני אומר לכם שוב שאחד הדברים הרעים ביותר בחוק הזה הוא שבעצם הוא לא מייצר בנייה.

דב חנין: זה הרי הבלוף הגדול של החוק.

דב חנין: החוק הזה לא מייצר בנייה כי מה שהוא בעצם מייצר זאת תכנית שממשיכה לעמוד בתוקף גם כאשר אחרי ארבע שנים לא בנו אפילו דירה אחת.

דב חנין: המטרה היא לבנות דירות אבל החוק הזה לא מייצר דירות אלא הוא מייצר תכנית שעומדת בתוקף גם אם לא בנו שום דירה אלא בסך הכול עשו 25 אחוזים מעבודות התשתית.

דב חנין: בהסתייגות שלנו אנחנו אומרים שאם כבר עשיתם את ה-ותמ"ל, עקפתם את התכנון, שברתם את הבירוקרטיה, עשיתם את כל מהשאתם רוצים, לפחות תבנו דירות.

פנינה תמנו: אתה יודע שבזכות התכנית הזאת גם יהיה בינוי של שכונות חלשות?

פנינה תמנו: כל עוד החוק הזה תקוע, יש הרבה מאוד אוכלוסיות מוחלשות שלא מקבלות פתרון.

דב חנין: את זה אני אומר.

פנינה תמנו: אתה לא אומר את זה.

פנינה תמנו: מבחינתך שהחוק הזה ייפול.

דב חנין: לא.

דב חנין: תקראי את ההסתייגות.

דב חנין: לפחות תבנו דירות.

דב חנין: מה ההסתייגות אומרת?

מירי רגב: הבנתי מה ההסתייגות אומרת.

מירי רגב: אתה מדבר כבר דקה ו-20 ואני נותנת לך להשלים עד שתי דקות.

דב חנין: ההסתייגות בסך הכול אומרת שכאשר כבר אישרנו את התכנית ה-ותמ"לית המשוכללת שלכם, לפחות תוך שנתיים אתם צריכים להתחיל לבנות דירות.

דב חנין: זה המינימום.

דב חנין: אם גם את זה אתם לא רוצים, אני באמת לא מבין מה אתם רוצים.

פנינה תמנו: הם לא רוצים תוך שנתיים.

פנינה תמנו: הם רוצים לבנות תוך חודש.

דב חנין: בטח.

מירי רגב: מי בעד הסתייגות מספר 48?

מירי רגב: בעד – 5

מירי רגב: הסתייגות מספר 48 לא התקבלה

מירי רגב: ההסתייגות נפלה.

<תומר רוזנר: הואיל וכל ההסתייגויות לא התקבלו, למעט ההסתייגות שלך, אני מציע להצביע על כל החוק.

מירי רגב: אני מבקשת להצביע על כל החוק או האם אתם רוצים להצביע סעיף-סעיף?

<קריאה: על כל החוק.

מירי רגב: שאלתי את האופוזיציה.

<קריאה: סעיף-סעיף.

דוד אזולאי: אני מעדיף הצבעה על סעיף-סעיף.

דב חנין: אני רוצה להגיד משהו.

מירי רגב: לא.

מירי רגב: אתה דיברת מספיק.

מירי רגב: אני שואלת אותך אם אתה מעדיף להצביע סעיף-סעיף או על כל החוק.

דב חנין: אנחנו מאוד היינו רוצים להצביע בחוק הזה על סעיף-סעיף אלא שיש בעיה.

דב חנין: אנחנו נמצאים בעיצומו של צום הרמדאן ויש אתנו חבר כנסת שצם מהבוקר.

אחמד טיבי: אני לא חבר ועדת הפנים.

דב חנין: אבל הוא ממלא מקום.

דב חנין: לכן אנחנו נבקש הצבעה על שני סעיפים משמעותיים במיוחד מבחינתי ועל היתר נצביע ביחד.

מירי רגב: איזה סעיפים?

דב חנין: על הדיור הציבורי ועל תמ"א 35.

מירי רגב: אין דיור ציבורי.

מירי רגב: קיבלנו מיליארד וחצי שקלים לדיור הציבורי.

מירי רגב: מאפס קיבלנו מיליארד וחצי שקלים.

מירי רגב: אתה רוצה להצביע על זה?

מירי רגב: בבקשה אבל זה לא בחוק.

מירי רגב: על מה אתה בכל זאת רוצה להצביע?

דב חנין: אני אגיד לך בדיוק על מה אני רוצה להצביע.

דב חנין: אני רוצה להצביע על סעיף 4(ב)(1).

דב חנין: הסעיף השני הוא סעיף 8.

מירי רגב: אני מצביעה כרגע על שם החוק ועל סעיפים 1 עד 3 כהצעת הוועדה.

מירי רגב: מי בעד?

מירי רגב: בעד – 7

מירי רגב: שם החוק וסעיפים 1 עד 3 אושרו

מירי רגב: הסעיפים התקבלו כהצעת הוועדה.

מירי רגב: לסעיף 4.

מירי רגב: אני מבקשת להצביע על סעיף 4 כולל ההסתייגות שלי שהתקבלה.

מירי רגב: מי בעד?

מירי רגב: בעד – 7

מירי רגב: סעיף 4 עם ההסתייגות אושר

מירי רגב: הצעת הוועדה, כולל ההסתייגות שלי, התקבלה.

<תומר רוזנר: סעיפים 5 עד 7?

מירי רגב: מי בעד אישור סעיפים 5 עד 7 כנוסח הוועדה?

מירי רגב: בעד – 7

מירי רגב: סעיפים 5 עד 7 כנוסח הוועדה אושרו

מירי רגב: סעיפים 5 עד 7 התקבלו כנוסח הוועדה.

מירי רגב: מי בעד אישור סעיף 8 כנוסח הוועדה?

מירי רגב: בעד – 7

מירי רגב: סעיף 8 כנוסח הוועדה אושר

מירי רגב: סעיף 8 התקבל כנוסח הוועדה.

<תומר רוזנר: סעיפים 9 עד 33 כנוסח הוועדה.

מירי רגב: מי בעד אישור סעיפים 9 עד 33 כנוסח הוועדה?

מירי רגב: בעד – 7

מירי רגב: סעיפים 9 עד 33 כנוסח הוועדה אושרו

מירי רגב: סעיפים 9 עד 33 אושרו כנוסח הוועדה.

מירי רגב: הדיון הסתיים.

מירי רגב: הצעת החוק עברה.

מירי רגב: תודה לכולם.

מירי רגב: אני עושה רביזיה על כל הסעיפים שהתקבלו.

מירי רגב: רביזיה של יושבת ראש הוועדה.

מירי רגב: תודה.

מירי רגב: נודיע לכם מתי תתקיים ההצבעה על הרביזיה.

מירי רגב: זה לא יהיה היום.

מירי רגב: תודה רבה לכולכם.

מירי רגב: יום טוב, בשורות טובות ונחזק את ידי צה"ל ומערכות הביטחון.

מירי רגב: תודה רבה לכולכם.